რჩეული სტატია
-------------

**სალონიკი** ასევე ცნობილია როგორც **თესალონიკი** — საბერძნეთის სიდიდით მეორე ქალაქი. მაკედონიის გეოგრაფიული რეგიონის, ცენტრალური მაკედონიის ადმინისტრაციული რეგიონის და მაკედონიისა და თრაკიის დეცენტრალიზებული ადმინისტრაციის დედაქალაქი. იგი ასევე ცნობილია, როგორც η Συμπρωτεύουσα (i Symprotévousa), სიტყვასიტყვით „თანა-დედაქალაქი".

სალონიკი მდებარეობს თერმაიკოსის ყურეში, ეგეოსის ზღვის ჩრდილო-დასავლეთ კუთხეში, მდინარე ვარდარის შესართავთან. სალონიკის დიმში, ქალაქის ისტორიულ ცენტრში 2021 წელს ცხოვრობდა 317 778, ხოლო ქალაქის აგლომერაციაში 1 091 424 ადამიანი. ქალაქი არის საბერძნეთის მეორე ძირითადი ეკონომიკური, ინდუსტრიული, კომერციული და პოლიტიკური ცენტრი და მთავარი სატრანსპორტო კერა საბერძნეთსა და სამხრეთ-აღმოსავლეთ ევროპაში, რაც განაპირობა სალონიკის პორტმა. ქალაქი ცნობილია თავისი ფესტივალებით, ღონისძიებებით და აქტიური კულტურული ცხოვრებით, ითვლება საბერძნეთის კულტურულ დედაქალაქად. ისეთი ღონისძიებები, როგორიცაა სალონიკის საერთაშორისო გამოფენა და სალონიკის საერთაშორისო კინოფესტივალი ტარდება ყოველწლიურად, ხოლო ქალაქი ორ წელიწადში ერთხელ მასპინძლობს ბერძნული დიასპორის შეხვედრას. სალონიკი იყო 2014 წლის ევროპის ახალგაზრდული დედაქალაქი. ქალაქის მთავარი, არისტოტელეს უნივერსიტეტი ყველაზე დიდია ბალკანეთში.

მთავარი სიახლეები
-----------------


ოდესის ფერისცვალების ტაძარი
* ქალაქ ოდესაზე რუსული თავდასხმის შედეგად **ოდესის ფერისცვალების ტაძარი** (*სურათზე*) მნიშვნელოვნად დაზიანდა.
* ამერიკელი მომღერალი **ტონი ბენეტი** 96 წლის ასაკში გარდაიცვალა.
* რუსეთში კერძო სამხედრო კომპანია „ვაგნერი" **ევგენი პრიგოჟინის** ხელმძღვანელობით ხელისუფლების წინააღმდეგ აჯანყდა.
* არქეოლოგებმა მექსიკის სამხრეთში მაიას ქალაქი **ოკომტუნი** აღმოაჩინეს.
* ბატისკაფმა „ტიტანმა" ჩაძირული „ტიტანიკის" სიახლოვეს **კატასტროფა განიცადა**, რასაც 5 ადამიანი ემსხვერპლა.
* **ტინა ტერნერი** 83 წლის ასაკში გარდაიცვალა.

**მიმდინარე:** რუსეთის შეჭრა უკრაინაში

ეს დღე ისტორიაში
----------------

კონსტანტინე Iკონსტანტინე I
- 306 : კონსტანტინე I-ს *(სურათზე)* მისი მეომრები **რომის იმპერატორად** აცხადებენ.

- 1261 : ნიკეის ჯარი მიხეილ VIII პალეოლოგოსის მეთაურობით იბრუნებს ქალაქ კონსტანტინოპოლს, რითაც **ბიზანტიის იმპერია** აღდგა.

- 1799 : **აბუქირის ბრძოლაში** ნაპოლეონ I ოსმალეთის იმპერიის 10.000-იან ჯარს ამარცხებს.

- 1897 : ჯეკ ლონდონი უერთდება **კლონდაიკის ოქროს ცხელებას**, სადაც ის თავის პირველ წარმატებულ ნაწარმოებებს წერს.

- 1920 : **ტელეკომუნიკაციის ერა**: პირველი ტრანსატლანტიკური ორმხრივი რადიო გადაცემა განხორციელდა.

- 2000 : ეარ ფრანსის რეისი 4590, **კონკორდის** ზესწრაფი სამგზავრო თვითმფრინავი კატასტროფას განიცდის პარიზიდან აფრენისას რამდენიმე წამში.

- 2007 : **პრატიბა პატილი** ინდოეთის პირველი ქალი პრეზიდენტი გახდა.

იცოდით, რომ...
--------------

*ვიკიპედიის ახალი მასალებიდან:*

უილიამ პიტიუილიამ პიტი

	* **რალფ ნორმან ენჯელი** არის ერთადერთი ნობელის პრემიის ლაურეატი, რომელმაც ჯილდო წიგნის გამოცემისთვის მოიპოვა.
	* **იოანე II** პირველი პაპი იყო, რომელმაც სახელი შეიცვალა პაპად არჩევის შემდეგ.
	* **უილიამ პიტი** *(სურათზე)* დიდი ბრიტანეთის ყველაზე ახალგაზრდა პრემიერ-მინისტრია, 1783 წელს თანამდებობის დაკავების მომენტში იგი 24 წლის იყო.
	* მეტამორფოზის ბოლო სტადიაზე (იმაგო) **ერთდღიურები** არ იკვებებიან და ცოცხლობენ ცოტა ხანს — რამდენიმე საათიდან ერთ ან რამდენიმე დღემდე.
	* ჰაიტის პრეზიდენტი **ჟან-კლოდ დიუვალიე** მსოფლიოში ყველაზე ახალგაზრდა პრეზიდენტად ითვლება, მან თანამდებობა 19 წლის ასაკში დაიკავა.
	* **ზღვის მამლებს** მკერდის წინა 3 სხივი თითისებრ გამონაზარდებად აქვთ გარდაქმნილი, რომელთა დახმარებითაც ფსკერზე ცოცავენ და საკვებს ეძებენ.
რჩეული ფოტო
-----------

ტორეს-დელ-პაინეს ეროვნული პარკიტორეს-დელ-პაინეს ეროვნული პარკი
**ტორეს-დელ-პაინეს ეროვნული პარკი** (ესპ. *Parque Nacional Torres del Paine*) — ეროვნული პარკი ჩილეში, სამხრეთ პატაგონიაში. პარკი გამოირჩევა ულამაზესი მთებით, ტბებით, მყინვარებით და მდინარეების სიუხვით. პარკი მდებარეობს მაგელანური სუბპოლარული ტყეებისა და პატაგონიის სტეპების ერთმანეთში გარდამავალ შუალედში, ქალაქ პუნტა-არენასიდან 312 კმ-ით ჩრდილოეთით. დასავლეთიდან ესაზღვრება ბერნარდო ო'ჰიგინსის ეროვნული პარკი, ხოლო ჩრდილოეთით არგენტინაში მდებარე ლოს-გლასიარესის ეროვნული პარკი. 

**ავტორი**: Winky